Diari Oficial de la Generalitat Valenciana


Sumari del DOGV 9804, del 07-03-2024 (2024/1928)

RESOLUCIÓ de 29 de febrer de 2024, del conseller de Sanitat, per la qual es designen els comités clínics contemplats per la Llei orgànica 1/2023, de 28 de febrer, de salut sexual i reproductiva i de la interrupció voluntària de l'embaràs.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9804

Data del DOGV
:   07-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1928


Data del document
:   29-02-2024

Organisme emissor
:   Conselleria de Sanitat

Tipus de document
:   Resolució

Correcció d'errades

RESOLUCIÓ de 29 de febrer de 2024, del conseller de Sanitat, per la qual es designen els comités clínics contemplats per la Llei orgànica 1/2023, de 28 de febrer, de salut sexual i reproductiva i de la interrupció voluntària de l'embaràs. [2024/1928]  
Antecedents i fonaments de dret  
La Llei orgànica 2/2010, de 3 de març, de salut sexual i reproductiva i de la interrupció voluntària de l'embaràs, en l'article 15.c establix que una de les circumstàncies en què, excepcionalment, es pot interrompre l'embaràs per causes mèdiques és quan es detecte en el fetus una malaltia extremadament greu i incurable en el moment del diagnòstic i així ho confirme un comité clínic.  
La Llei orgànica 1/2023, de 28 de febrer, per la qual es modifica la Llei orgànica 2/2010, de 3 de març, de salut sexual i reproductiva i de la interrupció voluntària de l'embaràs, no modifica l'article 15.c de la Llei orgànica 2/2010, però sí que modifica l'article 16 de l'esmentada Llei orgànica 2/2010, de 3 de març, amb la indicació que el comité clínic estarà format per un equip pluridisciplinari integrat per dos integrants del personal mèdic especialistes en Ginecologia i Obstetrícia o experts en diagnòstic prenatal i un pediatre. La dona podrà triar un d'estos especialistes. Cap dels membres del comité podrà formar part del Registre d'objectors de la interrupció voluntària de l'embaràs ni haver-ne format part en els últims tres anys. Així mateix, establix que, confirmat el diagnòstic pel comité, la dona decidirà sobre la intervenció.  
  
Al seu torn, el mateix article establix que, en cada comunitat autònoma hi haurà, almenys, un comité clínic en un centre de la xarxa sanitària pública. Els membres, titulars i suplents, designats per les autoritats sanitàries competents, ho seran per un termini no inferior a un any. La designació haurà de fer-se pública en els diaris oficials de les respectives comunitats autònomes.  
En desplegament parcial de la Llei orgànica 2/2010, de 3 de març, es va promulgar el Reial decret 825/2010, de 25 de juny, el qual regula en el capítol I, en l'article 2, la naturalesa i composició dels comités clínics, i en l'article 3, el procediment d'actuació i règim de funcionament, que no ha sigut modificat per la Llei orgànica 1/2023, de 28 de febrer.  
  
En compliment de la normativa esmentada, amb tot el que s'ha exposat anteriorment, i en virtut de les competències que m'atribuïx el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, el Decret 12/2023, de 20 de juliol, del president de la Generalitat, pel qual es determinen les secretaries autonòmiques de l'Administració del Consell, el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i el Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat, i l'Orde 4/2023, de la Conselleria de Sanitat, per la qual es desplega el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat, resolc:  
  
Primer. Objecte  
La present resolució té per objecte:  
Constituir els comités clínics de la Comunitat Valenciana, i designar a estos i als seus membres especialistes, conforme al que s'establix en la Llei orgànica 2/2010, de 3 de març, de salut sexual i reproductiva i de la interrupció voluntària de l'embaràs, en la redacció que en fa la Llei orgànica 1/2023, de 28 de febrer.  
  
Segon. Comités clínics i els seus membres especialistes  
- Comité clínic de Castelló:  
Titular: Romeo Cabrera León, metge especialista en Ginecologia i Obstetrícia de l'Hospital General Universitari de Castelló de la Plana.  
Titular: Carmen Reula Blasco, metgessa especialista en Ginecologia i Obstetrícia de l'Hospital General Universitari de Castelló de la Plana.  
Titular: Irene Centelles Sales, metgessa especialista en Pediatria de l'Hospital General Universitari de Castelló de la Plana.  
Suplent: Elia Villar Graullera, metgessa especialista en Ginecologia i Obstetrícia de l'Hospital General Universitari de Castelló de la Plana.  
Suplent: Amparo Lozano Moreno, metgessa especialista en Ginecologia i Obstetrícia de l'Hospital General Universitari de Castelló de la Plana.  
Suplent: Marta Álvarez Martín, metgessa especialista en Pediatria de l'Hospital General Universitari de Castelló de la Plana.  
- Comité clínic de València:  
Titular: M. Inmaculada Alcover Barrachina, metgessa especialista en Ginecologia i Obstetrícia de l'Hospital General de València Doctor Peset.  
Titular: Enrique Tormos Pérez, metge especialista en Ginecologia i Obstetrícia de l'Hospital Universitari i Politècnic La Fe de València.  
Titular: Ester Torres Martínez, metgessa especialista en Pediatria de l'Hospital Universitari i Politècnic La Fe de València.  
Suplent: Rosa Belén Aparicio Navarro, metgessa especialista en Ginecologia i Obstetrícia de l'Hospital General de València Doctor Peset.  
Suplent: M. Julia Desco Blay, metgessa especialista en Ginecologia i Obstetrícia de l'Hospital Universitari i Politècnic La Fe de València.  
Suplent: Purificación Marín Reina, metgessa especialista en Pediatria de l'Hospital Universitari i Politècnic La Fe de València.  
- Comité clínic d'Alacant:  
Titular: Marcos Reillo Flokrans, metge especialista en Ginecologia i Obstetrícia de l'Hospital General d'Elx.  
Titular: M. Nieves García Román, metgessa especialista en Ginecologia i Obstetrícia de l'Hospital General d'Elx.  
Titular: José Luis Quiles Durá, metge especialista en Pediatria de l'Hospital General d'Elx.  
Suplent: Begoña Navarro Díaz, metgessa especialista en Ginecologia i Obstetrícia de l'Hospital General d'Elx.  
Suplent: Nerea Mazaira Muñoz, metgessa especialista en Ginecologia i Obstetrícia de l'Hospital Sant Joan d'Alacant.  
Suplent: Ana de la Morena Campillo, metgessa especialista en Pediatria de l'Hospital Sant Joan d'Alacant.  
  
Tercer. Dret de la dona gestant  
L'anterior designació es realitza sense perjuí del dret de la dona gestant a triar un dels professionals mèdics especialistes, en els termes que preveu la legislació vigent.  
  
Quart. Funcions dels comités clínics  
Els comités exercixen les funcions pròpies establides en la Llei orgànica 2/2010, de 3 de març, de salut sexual i reproductiva i de la interrupció voluntària de l'embaràs, en la redacció que en fa la Llei orgànica 1/2023, de 28 de febrer.  
  
Quint. Producció d'efectes  
La present resolució serà aplicable l'endemà de la publicació en el Diari Oficial de la Generalitat Valenciana i deixa sense efectes la Resolució de 2 de juliol de 2010, del gerent de l'Agència Valenciana de Salut, per la qual es designen els comités clínics contemplats per la Llei orgànica 2/2010, de 3 de març, de salut sexual i reproductiva i de la interrupció de l'embaràs.  
  
València, 29 de febrer de 2024.- El conseller de Sanitat: Marciano Gómez Gómez.